Diari Oficial de la Generalitat Valenciana


Sumari del DOGV 9817, del 27-03-2024 (2024/2531)

RESOLUCIÓ de 21 de març de 2024, de la rectora de la Universitat Jaume I, per la qual s'amplia el nombre de places convocades en el procés selectiu de promoció interna per a l'accés a l'escala mitjana d'administració de la Universitat Jaume I de Castelló, Resolució de 6 de juliol de 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2531


Data del document
:   21-03-2024

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I

RESOLUCIÓ de 21 de març de 2024, de la rectora de la Universitat Jaume I, per la qual s'amplia el nombre de places convocades en el procés selectiu de promoció interna per a l'accés a l'escala mitjana d'administració de la Universitat Jaume I de Castelló, Resolució de 6 de juliol de 2023.  
 [2024/2531]  
Atès que en el DOGV número 9641 de 17 de juliol de 2023, es va publicar la Resolució de 6 de juliol de 2023, del Rectorat de la Universitat Jaume I, per la qual es convoca un procés selectiu de promoció interna per a cobrir dues places de l'escala mitjana d'administració d'aquesta,  
Atès que la base primera de la convocatòria de l'esmentat procés selectiu estableix que «... Les places a cobrir poden incrementar-se tenint en compte el resultat de la promoció interna en l'escala superior d'administració o per situacions que generen places vacants en l'escala mitjana.»,  
Atès que l'aplicació del Pla d'ordenació de recursos humans en matèria de prolongació de la permanència en el servei actiu, aprovat per Consell de Govern de la Universitat Jaume I el 28 de febrer de 2019, ha suposat un increment del nombre de jubilacions en el sector del personal tècnic, de gestió i d'administració i serveis (PTGAS) i, per tant, major nombre de vacants,  
Atès que, de conformitat amb aquesta previsió, es constata l'existència de tres places vacants més, que podrien acumular-se a les dues places que ja van ser convocades,  
Atès que aquestes places es troben pressupostades i vacants en l'actual relació de llocs de treball del PTGAS de la Universitat Jaume I,  
  
Considerant que l'ampliació de places de la convocatòria no suposa un incompliment dels límits pressupostaris i requisits que, per a l'oferta d'ocupació pública del sector públic preveu la Llei 8/2023, de 27 de desembre, de pressupostos de la Generalitat per a l'exercici 2024, dins de les limitacions derivades de la taxa de reposició d'efectius, s'indica en el seu article 36. Tres. 4:  
«No computaran per a la taxa de reposició i, per tant, no es tindran en compte per al seu càlcul:  
…  
b) Les places que es convoquen per promoció interna, ni els cessaments derivats d'aquests processos, [...]»  
Atès que l'ampliació de tres places més a les convocades, permet garantir el dret del personal funcionari de carrera a la promoció interna, de conformitat amb l'article 14, lletra c, del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, on entre els drets dels quals són titulars es recull: «c) A la progressió en la carrera professional i promoció interna segons principis constitucionals d'igualtat, mèrit i capacitat mitjançant la implantació de sistemes objectius i transparents d'avaluació.»,  
Ateses les atribucions previstes en l'article 91 de la Llei orgànica 2/2023, de 22 de març, del sistema universitari, i en l'article 71 del Decret 95/2021, de 9 de juliol, del Govern valencià, d'aprovació dels Estatuts de la Universitat Jaume I de Castelló, resolc:  
  
Primer  
Ampliar en tres el nombre de places convocades (dues), sent el total de cinc places a cobrir per aquest procediment de promoció interna.  
  
  
Segon  
Donar trasllat d'aquesta resolució a l'òrgan tècnic de selecció del procés selectiu de referència, perquè en prenguen coneixement.  
  
Tercer  
S'informa que contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes a comptar des de l'endemà de la seua publicació en el DOGV, o bé directament interposar recurs contenciós administratiu davant el Jutjat contenciós administratiu de Castelló, en el termini de dos mesos a comptar des de l'endemà de la publicació en el DOGV. Tot això sense perjudici de qualsevol altre recurs que es considere procedent.  
  
Castelló de la Plana, 21 de març de 2024.- La rectora de la Universitat Jaume I: Eva Alcón Soler.